钦定古今图书集成/明伦汇编/官常典/第732卷 > 靳克忠
## 钦定古今图书集成/明伦汇编/官常典/第732卷 > 靳克忠

按《山西通志》：“克忠，潞州人。历行省都事，知河中府。也
先帖木儿叛，军河西岸，克忠与达鲁花赤八札海牙
并力守御，或劝其退避，克忠曰：‘我守臣也，去将安之’？
乃与海牙端坐府中。贼入被执，克忠抗论不屈，死之。
海牙至奉先，死于省门之外。事闻，赠陕西行省参知
政事，封郡公。”